open-index/open-wikipedia-markdown huggingface dataset:
Umbraco

**Umbraco** (המוכרת בעברית גם כ**אומברקו**) היא מערכת ניהול תוכן בקוד פתוח (CMS), המבוססת על שפת C# של חברת מיקרוסופט ומיועדת לפרסום תוכן ברשת האינטרנט ובאתרי אינטראנט.

מאז גרסה 4.5, המערכת כולה זמינה לשימוש תחת רישיון MIT לתוכנה חופשית.

התוכנה פותחה על ידי נילס הרטוויג בשנת 2000, ושוחררה לציבור הרחב כתוכנת קוד פתוח בשנת 2004.

## טכנולוגיה
המערכת כתובה בעיקר בשפת C#, מאחסת נתונים במסד נתונים יחסי (בדרך כלל Microsoft SQL Server) ופועלת על גבי Microsoft IIS. החזית הקדמית של Umbraco בנויה על NET Framework, באמצעות ASP.

Umbraco עושה שימוש במאפייני ASP סטנדרטיים כדוגמת ASP.NET על מנת להקל על יצירת תבניות דפים לשימוש חוזר, ותומכת הן ב-Razor והן ב-XSLT.

## קהילת פיתוח
נכון לשנת 2020, חברת Umbraco מעסיקה מעל ל-70 עובדים מתוכם כ-15 מפתחי תוכנה שעובדים על פלטפורמת הליבה של הקוד הפתוח. לאתר הקהילה של Umbraco יש יותר מ-200,000 משתמשים רשומים .

מאז שנת 2005, מתקיים מדי שנה כנס מפתחים שנתי באזור קופנהגן וסביבתה, חוץ מבשנת 2007, אז הכנס התקיים בלונדון.

## חוות דעת
במהלך שנת 2009, **CMS Wire** הכתיר את Umbraco כאחת ממערכות ניהול התוכן המובילות באינטרנט על בסיס .NET Framwork בקוד פתוח.

באותה השנה, Umbraco נבחרה כאחת מ-10 פלטפורמות ה-CMS הטובות ביותר מטעם המגזין הדני **Version2**.

## ראו גם
* מערכת ניהול תוכן

## קישורים חיצוניים

* 
* מאגר Umbraco ב-GitHub
* מערכת לניהול תוכן – Umbraco, באתר consist מערכות

## הערות שוליים

קטגוריה:תוכנות שהושקו ב-2000
קטגוריה:תוכנה חופשית
קטגוריה:כלי פיתוח לווב
בוב דה מור

**רוברט פרנס מארי דה מור** (בצרפתית: **Robert Frans Marie De Moor**; 20 בדצמבר 1925 - 26 באוגוסט 1992), הנודע בשם העט **בוב דה מור** (**Bob de Moor**), היה קומיקסאי ומאייר בלגי.

## קורות חיים
בוב דה מור נולד באנטוורפן ב-20 בדצמבר 1925, והחל לצייר בגיל שלוש. הוא גדל בעיירת נמל, וגילה עניין מיוחד בהתבוננות בכלי שיט ורישומם. לאחר סיום בית הספר התיכון למד באקדמיה המלכותית לאמנויות היפות של אנטוורפן.

בשנת 1989 התמנה למנהל האמנותי של חברת ההוצאה לאור הבלגית du Lombard וכיהן גם כיו"ר מועצת המנהלים של ה-CBBD (מרכז הקומיקס הבלגי) בבריסל עד יום מותו.

ב-26 באוגוסט 1992 מת דה מור כתוצאה מסרטן הריאה. בנו, יוהאן דה מור, השלים את הספר האחרון בסדרת הקומיקס שלו Cori le Moussaillon, שנותר לא גמור.

## קריירה
עמיתו של דה מור, ז'אק מרטין, אמר ש. כישרון זה של דה מור הוביל לכך שפעמים רבות התבקש להשלים יצירות לא גמורות של אמנים אחרים.

בשנת 1949 הצטרף דה מור לאולפני הרז'ה. בזכות יכולתו לצייר בסגנון כמעט זהה לזה של הרז'ה, הוא קודם במהירות והשתתף בהפקת רבים מספרי טינטין, בעיקר בעריכת מחקר רקע לסיפורים, רישום סקיצות וצביעה. עטיפת הספר האי השחור צוירה על ידי דה מור. בנוסף טען דה מור שצייר את רוב הספר טינטין והפיקורוס, טענה שהוכחשה על ידי הרז'ה.

במקביל יצר דה מור קומיקס משלו, בעיקר את סדרות הקומיקס Barelli ו-Cori le Moussaillon אותן פרסם במגזין טינטין. הוא גם השלים את הספר שלושת הנוסחאות של פרופסור סאטו מסדרת בלייק ומורטימר, לאחר מותו של מחברו, אדגר פ. ז'אקובס.

דה מור אייר גם את עטיפת האלבום *A World of Machines* של הלהקה הבלגית The Machines.

## קישורים חיצוניים

קטגוריה:קומיקסאים בלגים
קטגוריה:מאיירים
קטגוריה:בלגים שנולדו ב-1925
קטגוריה:בלגים שנפטרו ב-1992
Charming Kitten

**צ'רמינג קיטן** (באנגלית: **Charming Kitten** מוכרת גם בשם הקיצור: **APT35**) היא קבוצת תקיפה איראנית המבצעת פעולות סייבר התקפיות נגד ארצות הברית וגורמים מערביים.

התקפותיה של הקבוצה מתמקדות נגד חברות מסחריות ואתרים ממשלתיים וזאת באמצעות התקפות מניעת שירות והשחתת אתרים על מנת להעביר מסרים פוליטיים.

מלבד השם הרשמי, חברות אבטחת מידע נתנו לקבוצה שמות נוספים כגון: NewsBeef (ניתן על ידי Kaspersky), Phosphorus (ניתן על ידי Microsoft) ו-Ajax Security.

## היסטוריה
על פי מחקר שנעשה על ידי חברת ClearSky, קבוצת התקיפה פועלת משנת 2014 ופועלת בחסות ממשלת איראן.

בשנת 2017, פרצה הקבוצה למחשביה של רשת הטלוויזיה האמריקאית, HBO, סחטה אותה והדליפה כ-1.5 טרה בייט של מסמכים, סרטים ותוכניות טלוויזיה שלא שודרו באותה העת.

בחודש מרץ 2019, השתלטה מיקרוסופט על כ-99 שמות מתחם ששימשו את חברי הקבוצה לפעולות סייבר התקפיות.

בחודש ספטמבר 2019 ובסמוך לתקופת הבחירות לנשיאות ארצות הברית, דיווחה מיקרוסופט על כך שקבוצת התקיפה הייתה מעורבת בכ-240 התקפות וכ-2,700 ניסיונות לגניבת מידע מחשבונות אוטלוק של מנהלי הקמפיין של דונלד טראמפ.

בסוף שנת 2019 פרסמה חברת ClearSky מחקר שתומך במסקנה הראשונית של מיקרוסופט ומעיד ששיטות התקיפה היו זהות לאלו של קבוצת Charming Kitten:
* רוב הקורבנות היו אנשי מפתח מתחומים שונים בהם איראן התעניינה: חברי אקדמיה, עיתונאים, פעילי אופוזיציה וזכויות אדם.
* פרקי הזמן היו חופפים לתקופת הבחירות לנשיאות ארצות הברית, פרק הזמן העיקרי שבו נעשו ניסיונות להתערב בבחירות ובתוצאותיהן.
* שיטות התקיפה היו דומות והתבססו לרוב על התקפות דיוג ממוקדות באמצעות הודעות טקסט.

## ראו גם
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם
*Rocket Kitten

## קישורים חיצוניים
* חוקרים את איראן? Charming Kitten - קבוצת האקרים איראנית - מחפשת אתכם, באתר Israel Defense
* 
* סקירת איומי סייבר בארץ ובעולם, באתר מערך הסייבר הלאומי
* 
* מידע על קבוצת Charming Kitten, באתר Omegaton.com

## הערות שוליים

קטגוריה:קבוצות האקרים איראניות
קטגוריה:לוחמה קיברנטית
בארי גרינשטיין

**בארי גרינשטיין** (באנגלית: **Barry Greenstein**; נולד ב-30 בדצמבר 1954) הוא שחקן פוקר יהודי אמריקאי. בשנת 2011 נבחר להיכל התהילה של הפוקר.

## קורות חיים
גרינשטיין עשה תואר במדעי המחשב באוניברסיטת אילינוי באורבנה-שמפיין. הוא למד לדוקטורט במתמטיקה, אך לא סיים את התואר.

אף על פי שהרוויח כסף בפוקר, גרינשטיין החל לעבוד בסימנטק בשנות השמונים במחשבה שהדבר יקל עליו בתהליך האימוץ של ילדיו החורגים. לגרינשטיין 6 ילדים, מתוכם 4 מאומצים.

## קריירת פוקר
גרינשטיין זכה פעמיים באירוע המרכזי של סבב הפוקר העולמי, ב-World Poker Open ב-2004 וב-WPT Invitational ב-2006.

ב-2004 גרינשטיין זכה בצמיד אליפות העולם בפוקר הראשון שלו בטורניר Deuce to Seven Draw, בו הרוויח כ-296 אלף דולר. ב-2005 ניצח בטורניר פוט-לימיט אומהה הולדם וזכה בכ-128.5 אלף דולר. ב-2008 ניצח בטורניר Razz וזכה בצמיד השלישי שלו ובכ-158 אלף דולר.

גרינשטיין נהג להופיע בתוכניות פוקר רבות, והיה חבר קבוע בתוכניות High Stakes Poker ברשת GSN וב-Poker After Dark ברשת NBC.

ב-2011 נבחר להיכל התהילה של הפוקר.

נכון לנובמבר 2021, גרינשטיין זכה בסך של כ-8.5 מיליון דולר מטורנירי פוקר, כשמתוכם כ-3.3 מיליון דולר בסבב אליפות העולם וכ-2.5 מיליון דולר בסבב הפוקר העולמי.

### צמידי אליפות העולם בפוקר

## פילנתרופיה
גרינשטיין נוהג לתרום את זכיותיו לארגונים שונים ובראשם "Children, Incorporated", דבר אשר זיכה אותו בכינוי "רובין הוד של הפוקר".

## ספריו

* 2005 - Ace on the River: An Advanced Poker Guide


## קישורים חיצוניים

## הערות שוליים

קטגוריה:שחקני פוקר יהודים
קטגוריה:שחקני פוקר אמריקאים
קטגוריה:בוגרי אוניברסיטת אילינוי באורבנה-שמפיין
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנולדו ב-1954
פניוורת' (סדרת טלוויזיה)

**פניוורת**' (באנגלית: **Pennyworth**) היא סדרת טלוויזיה אמריקאית ששודרה לראשונה ב-28 ביולי 2019, ברשת Epix. הסדרה הופקה על ידי ברונו הלר ודני קנון ומככב בה ג'ק באנון בתפקיד אלפרד פניוורת', משרתו של באטמן באוגדני הקומיקס מבית DC Comics, לצד בן אולדרידג', אמה פאץ, ריאן פלטשר, היינסלי לויד בנט, פאלומה פיית', פולי ווקר וג'ייסון פלמינג.

העונה השנייה אושרה ב-27 באוקטובר 2019, והצילומים התחילו בינואר 2020. עם זאת, הצילומים הושהו במרץ 2020 עקב מגפת הקורונה. העונה השנייה עלתה לראשונה ב-13 בדצמבר 2020 ושודרה עד 11 באפריל 2021. במאי 2021, דווח שהסדרה תחודש לעונה שלישית שתשודר בשירות HBO Max.

הסדרה הופקה על ידי Warner Horizon ומבוססת על דמויות של חברת DC שנוצרו על ידי בוב קין וביל פינגר ועוקבת אחר המשרת האגדי של ברוס ויין, אלפרד פניוורת', חייל לשעבר בשירות SAS הבריטי בשנות ה-20 לחייו, המקים חברת אבטחה וממשיך לעבוד עם המיליארדר הצעיר תומאס ויין, לפני הפיכתו לאביו של ברוס, בשנות ה-60 של לונדון.

## עלילה
אלפרד פניוורת' הוא חייל בריטי צעיר בשירות SAS לשעבר אשר מקים חברת אבטחה משלו ביקום חלופי בו ניצחו היטלר וגרמניה הנאצית במלחמת העולם השנייה ובו לונדון משלבת היבטים של שנות ה-50 וה-60 עם אירועים ומנהגים שהומצאו, כמו מלחמת אזרחים מודרנית והוצאות להורג פומביות בטלוויזיה. אלפרד הופך למטרה של אגודת העורבים, קבוצה הקושרת קשר להשתלט על הממשלה הבריטית, ומתחילה לפעול נגדם לצד סוכנים אמריקאים בליגת ללא שם, בשם תומאס ויין ומרתה קיין, הוריו העתידיים של ברוס ויין.

## שחקנים ודמויות

## קישורים חיצוניים

## הערות שוליים

קטגוריה:תוכניות טלוויזיה שמתרחשות בלונדון
קטגוריה:סדרות טלוויזיה של DC קומיקס
קטגוריה:האחים וורנר: סדרות טלוויזיה
קטגוריה:HBO Max: תוכן מקורי
קטגוריה:תוכניות טלוויזיה באנגלית
קטגוריה:סדרות מתח אמריקאיות
קטגוריה:סדרות טלוויזיה אמריקאיות שעלו לשידור בשנת 2019
.sy

**** היא סיומת האינטרנט הלאומית של שמות המתחם (domain name) של אתרי אינטרנט הרשומים בסוריה. 

הסיומת הושקה בשנת 1996.

## סיומות משנה
תחת הסיומת הראשית קיימות מספר סיומות משניות, לפי תחומים:

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סיומות אינטרנט למדינות
קטגוריה:סוריה: תקשורת
יחסי אלבניה – קוריאה הצפונית

**יחסי אלבניה–קוריאה הצפונית** הם יחסי החוץ בין אלבניה וקוריאה הצפונית. היחסים הדיפלומטיים בין שתי המדינות כוננו ב-28 בנובמבר 1948, למעלה מחודש וחצי לאחר הכרזת קוריאה הצפונית. הממשלות הקומוניסטיות של אנוור הוג'ה וקים איל-סונג הושוו לעיתים קרובות בשל הדמיון ביניהן בבידוד הדיפלומטי ובמשטרים בסגנון סטאליניסטי.

## היסטוריה
### המלחמה הקרה
במהלך מלחמת קוריאה, קוריאה הצפונית וצבא העם הקוריאני נתמכו באופן דיפלומטי על ידי אלבניה. בין 29 ביוני ל-1 ביולי 1956, המזכיר הראשון של מפלגת העבודה של אלבניה אנוור הוג'ה אירח את ראש הממשלה קים איל-סונג בטירנה בביקור ממלכתי. ב-6 ביוני 1959 קיבלו הוג'ה וראש הממשלה מהמט שהו את נשיא אספת העם העליונה צ'ו יונג-גון בביקור רשמי של רצון טוב. בשנת 1961, אלבניה וקוריאה הצפונית חתמו על הצהרת ידידות משותפת.

### פיצול סיני-סובייטי והידרדרות
לדברי צ'ארלס ארמסטרונג, אלבניה הייתה "מבחן לקמוס" לקביעת מעמדה של קוריאה הצפונית בפיצול הסיני-סובייטי. במהלך הפיצול הסיני-סובייטי, קוריאה הצפונית נקטה בעמדה נייטרלית בעוד אלבניה תמכה בסינים, ותרמה להידרדרות היחסים. זה השפיע על המגעים האלבניים-קוריאנים, כאשר שגריר אלבניה טען באוקטובר 1961 שראש הממשלה קים במהלך פגישת קונגרס במוסקבה "יכול והיה צריך לקיים יותר מגעים עם המשלחת שלנו" וכי "הוא חושש שיבחינו בו הסובייטים." באותו חודש, הותר לשגרירות אלבניה בפיונגיאנג להפיץ חוברות אנטי-סובייטיות לאחר התייעצות מוקדמת עם ממשלת קוריאה הצפונית. באספה כללית של WPK במרץ 1962, הודה ראש הממשלה קים כי "עלינו (קוריאה הצפונית) להתכונן למקרה שברית המועצות תזרוק אותנו הצידה באותו אופן כפי שקרה לאלבניה".

בשנות ה-70 היחסים בין שתי המדינות הידרדרו, כאשר הוג'ה כתב ביוני 1977 כי מפלגת הפועלים הקוריאנית בגדה בקומוניזם על ידי קבלת סיוע חוץ (במיוחד בין הגוש המזרחי למדינות כמו יוגוסלביה). הגינוי שהשמיעה קוריאה הצפונית תרם להתפתחות האידאולוגיה שלו הוג'איזם, אשר הגדירה מדינות כמו קוריאה הצפונית כ"רוויזיוניסטיות". הוא גם תקף את פולחן האישיות של קים, שלטענתו "הגיע לרמה שלא נשמעה כמותה בשום מקום אחר, בין אם בעבר או בהווה, שלא לדבר על במדינה שקוראת לעצמה סוציאליסטית".   כתוצאה מכך, היחסים בין שתי המדינות נותרו צוננים עד למותו של הוג'ה ב-1985 ולנפילה לאחר מכן של הרפובליקה הסוציאליסטית העממית שהקים.

### תקופה מודרנית
היחסים נורמלו לאחר 1990, אולם לא היו ברמה גבוהה כפי שהיו קודם לכן. בנובמבר 2012, לרגל יום השנה ה-100 לעצמאותה של אלבניה, שלח נשיא הפרלמנט הצפון קוריאני קים יונג-נאם הודעת ברכה לנשיא אלבניה בויאר נישני. כיום, קוריאה הצפונית מיוצגת באלבניה על ידי שגרירותה בסופיה, בולגריה. 

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
The Greatest Show

**The Greatest Show** (בעברית: **המופע הגדול**) הוא שיר שבוצע על ידי יו ג'קמן, קיילה סטל, זאק אפרון וזנדאיה עבור הסרט "האמן הגדול מכולם". זוהי הרצועה הפותחת מתוך פסקול הסרט. אף על פי שלא יצא לאור כסינגל רשמי, "The Greatest Show" היה השיר ה-18 המצליח ביותר של שנת 2018 בבריטניה.

## מיקומי שיא

## נתוני מכירות

## גרסה מחודשת

עבור הפסקול, *The Greatest Showman: Reimagined*, השיר בוצע על ידי להקת הרוק האמריקאית פאניק! אט דה דיסקו.

### מיקומי שיא

### תארים

## הערות שוליים

קטגוריה:שירי 2017
קטגוריה:סינגלים מ-2017
קטגוריה:סינגלים מ-2018
קטגוריה:שירי זאק אפרון
קטגוריה:שירי זנדאיה
קטגוריה:שירי פאניק! אט דה דיסקו
קטגוריה:שירים באנגלית
קטגוריה:שירים שנכתבו על ידי ראיין לואיס
קטגוריה:סינגלים בהוצאת אטלנטיק רקורדס
רבי אלעזר בן מתיא

רבי **אלעזר בן מתיא** היה תנא בדור השלישי, מחכמי דור יבנה.

רבי אברהם זכות סובר שהוא בנו של רבי מתיא בן חרש, אך הרב אהרן היימאן חולק על כך בטענה שהדבר אינו אפשרי מבחינה כרונולוגית.

למד מפי רבי טרפון וכנראה גם מרבי עקיבא. היה חברו של רבי חנינא בן חכינאי, ונאמר עליהם שכאשר כתוב "אמרו תלמידים לפני חכמים" הכוונה לשניהם. היה מחכמי יבנה שהין בקיאים בשבעים לשון, יחד עם בן עזאי, בן זומא ורבי חנינא בן חכינאי. יצא עם רבי חלפתא ורבי חנינא בן חכינאי, לראות את גל האבנים שהקימו בני ישראל בירדן.

מוזכר פעם אחת במשנה, כשדרש דרשה "'ואשה גרושה מאישה' ולא מאיש שאינו אישה", כנימוק לדין שאישה שהתקדשה בטעות משום שסברה שבעלה מת, וטרם הנישואים החדשים התברר שבעלה הראשון חי - אינה נפסלת לכהונה בשל כך. הוזכר גם בברייתא שהובאה בתלמוד, שם סבר שבקרה שבו מחצית מהציבור טמאים ומחציתם טהורים, ואדם אחד מכריע את הכף לצד הטמאים - לא מגדירים את המצב כרוב טמאים לעניין טומאה הותרה בציבור.

## לקריאה נוספת
* 
* מרדכי מרגליות (עורך), אנציקלופדיה לחכמי המשנה והתלמוד, מהדורת אייזנברג כרך א עמ' 52.

## קישורים חיצוניים
* 
## הערות שוליים

קטגוריה:הדור השלישי לתנאים
קטגוריה:תלמידי רבי עקיבא
שדה הגז פרדוסי

**שדה הגז פרדוסי** הוא מאגר גז טבעי, אחד ממרבצי הגז הגדולים באיראן, אשר ממוקם כ-190 ק"מ דרומית מזרחית לבושהר, 85 ק"מ מחוף במפרץ הפרסי .

נפח הגז והגז-בר-ההשבה במרבץ זה מוערך בכ-370 עד 250 מיליארד מטר מעוקב.

ב-26 בדצמבר 2007 נחתם חוזה לפיתוח שדה הגז בין חברת הנפט האיראנית הלאומית (NIOC) לבין SKS International Oil & Gas Co המלזית .
החוזה היה למשך 66 חודשים ומטרותיו כללו קידוח 13 בארות מיצוי, התקנת פלטפורמה לייצור גז בחוף הים, הקמת צינור תת-ימי בקוטר 26 אינץ' להובלת הגז ליבשה ובניית בית זיקוק עם כל המתקנים הנחוצים.

## ראו גם

* שדה הגז דרום פארס

## הערות שוליים

קטגוריה:המפרץ הפרסי
קטגוריה:שדות גז
קטגוריה:המזרח התיכון: אנרגיה
קטגוריה:איראן: כלכלה
קטגוריה:בושהר
קטגוריה:איראן: שדות גז ימיים
אוטובריינס טכנולוגיות

**אוטובריינס טכנולוגיות בע"מ** היא חברת הזנק ישראלית המפתחת תוכנה לרכב אוטונומי.

החברה נוסדה בנובמבר 2018, בשם Cartica AI, על ידי יגאל רייחלגאוז, מנכ"ל החברה, כמיזם משותף בין קבוצת קורטיקה לבין החברות טויוטה, BMW וקונטיננטל, שיעסוק בפיתוח מערכות סיוע מתקדמות לנהג (ADAS) מבוססות בינה מלאכותית. התוכנה שפיתחה החברה מותקנת ברכב וקולטת נתונים ממגוון חיישנים, כגון מצלמות ומכ"ם, ומקבלת החלטות על נהיגת הרכב, כגון החלטה על בלימת חירום. יושב ראש החברה הוא קרל-תומאס נוימן, לשעבר מנכ"ל קונטיננטל, אופל ופולקסווגן סין.

בשני גיוסי הון ראשונים גייסה החברה 20 מיליון דולר. בנובמבר 2021 גייסה החברה עוד 101 מיליון דולר.

## קישורים חיצוניים
* 

## הערות שוליים

קטגוריה:תעשיית רכב בישראל
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2018
NGC 1981

**NGC 1981** הוא צביר כוכבים פתוח הממוקם קבוצת כוכבים אוריון. הוא התגלה על ידי ויליאם הרשל ב-4 בינואר 1827. הצביר ממוקם צפונית מערפילית אוריון. מסת הצביר מוערכת בכ-137 ממסת השמש. המרחק מכדור הארץ הוא כ-400 פרסק.

הצביר כולל שיש כוכבים בהירים יחסית ומספר כוכבים נוספים לרבות HD 37017. יש שרואים בו תנין כאשר הכוכב המערבי הוא הזנב וקבוצות של שלושה כוכבים מהווים זוגות רגליים.

## קישורים חיצוניים

* 

## הערות שוליים

קטגוריה:קבוצת הכוכבים אוריון
קטגוריה:צבירים פתוחים
קטגוריה:הקטלוג הכללי החדש
חוק ברנדוליני

**חוק ברנדוליני**, הידוע גם כ**עקרון אסימטריית הבולשיט**, הוא מונח אינטרנטי המדגיש את הקושי להפריך מידע שקרי, מטעה או מוליך שולל "כמות האנרגיה הדרושה כדי להפריך בולשיט היא בסדר גודל יותר מזו הנדרשת כדי לייצר אותו".

## מקורות
החוק נוסח בפומבי בפעם הראשונה בינואר 2013 על ידי אלברטו ברנדוליני, מתכנת איטלקי. ברנדוליני הצהיר כי קיבל השראה מקריאת "לחשוב מהר, לחשוב לאט" מאת דניאל כהנמן ממש לפני שצפה בתוכנית אירוח פוליטית איטלקית בה תקפו זה את זה העיתונאי מרקו טראבליו וראש הממשלה לשעבר סילביו ברלוסקוני.

## מושגים דומים
הוגים ופילוסופים בולטים אחרים ציינו אמיתות דומות לאורך ההיסטוריה. בספרו משנת 1786 "מכתבים על בגידה" (Letters on Infidelity), כתב ג'ורג' הורן (Horne):
"עזות דעת ובורות עשויה להניב שאלה של שלוש שורות, שכדי לענות עליה יידרשו שלושים עמודים של למידה וכושר המצאה. כשהשאלה תיענה, היא תישאל שוב בנימת ניצחון בשנה שלאחר מכן, כאילו לא נכתב דבר על הנושא מעולם. מסיבה זו או אחרת, אנשים אוהבים יותר התנגדויות קצרות מתשובות ארוכות, ולכן, במצב זה של מחלוקת (אם ניתן לנסח זאת כך), הסיכויים חייבים להיות תמיד נגדנו; ועלינו להסתפק באלה מבין חברינו שיש להם מספיק יושר וידע, גילוי לב וסבלנות, הנחוצים כדי ללמוד את שני הצדדים של השאלה."

מארק טוויין מצוטט לפעמים בטעות כמי שאמר "קל יותר לשטות באנשים מאשר לשכנע אותם שהלכו שולל." הציטוט האמיתי, מהאוטוביוגרפיה שלו משנת 1906, הוא: "התהילה הבנויה על שקר הופכת עד מהרה למעמסה מאוד לא נעימה... כמה קל לגרום לאנשים להאמין בשקר וכמה קשה לבטל את תוצאותיה של העבודה הזו!".

בשנת 2005 פרסם הפיזיקאי הרוסי סרגיי לופטניקוב (Lopatnikov) חיבור שבו הציג את ההגדרה הבאה: "אם כל ביטוי דורש פסקה [לשם הפרכה], כל פסקה דורשת קטע, כל קטע דורש פרק, וכל פרק דורש ספר, הטקסט כולו הופך למעשה לבלתי ניתן להפרכה, ולכן מקבל מראית עין של אמת. אני מגדיר אמת כזו כטרנסצנדנטלית."

## ראו גם
* דהרת גיש
* חוק גודווין
* תערו של היצ'נס
* חוק פו
* אמת המידה של סייגן
* On Bullshit

## הערות שוליים

קטגוריה:אפונימים
קטגוריה:חוכמת חיים
גאבור גודה

**גאבור גודה** (במקור **גרינפלד**, בהונגרית: **Goda Gábor**; בודפשט, 1 באפריל 1911 – בודפשט, 12 באפריל 1996) היה סופר יהודי-הונגרי זוכה פרס קושוט, מתרגם ובמאי תיאטרון.

## קורות חיים
גאבור גרינפלד נולד במשפחה יהודית. אביו היה גזה גודה (1874–1954), עיתונאי, ואמו הייתה ארז'בט זייפטר (1885–1938). בשנת 1929 סיים את לימודיו בבית הספר התיכון סנט אישטוואן בזוגלו (כיום רובע 14 של בודפשט). אז יצא לאור כרך השירה הראשון והיחיד שלו. לאחר סיום לימודיו התפרנס מעבודות מזדמנות. הוא ניסה את כוחו בעיתונאות, אבל מכיוון שלא הצליח למצוא את המרואיינת שלו, אחת השחקניות המפורסמות של התקופה, הציעו לו "לחפש עיסוק אחר". לאחר מכן עבד בהוצאת הספרים "הסקירה העצמאית" (Független Szemle), שם היה גם מגיה וגם מתרגם וב-1931 ערך את כתב העת "פורונד" (Porond). לאחר מעקף פואטי קצר, המשיך בקריירת הכתיבה שלו בסיפורים קצרים, שכמה מהם הופיעו בעיתון ומשכו את תשומת לב הקהל. ב-1936 פרסם גודה כרך של סיפורים קצרים, בשם "מכתב מהגיהנום", שמשך את תשומת לבם של הסופרים לאיוש נאג' ומילאן פושט. בכתבותיהם על הסופר הצעיר הם שיבחו את התכונות הבאות לידי ביטוי בסיפורי גודה הקצרים, את התיאור המפורט מבחינה סוציוגרפית של העולם הבורגני בפשט ואת הפסיכולוגיה העדינה ווגווניה. בשנות ה-30 של המאה ה-20 כתב גודה כמה יצירות פרוזה בקנה מידה גדול יותר, אותן עיבד והוציא לאור לאחר מלחמת העולם השנייה. כיהודי, נלקח גודה מספר פעמים לשירות העבודה במהלך שנות מלחמת העולם השנייה (עבודות כפייה לגברים יהודים עבור הצבא ההונגרי). הוא הצליח לשרוד את השואה.

לאחר מלחמת העולם קיבל על עצמו תפקיד ציבורי, בשנים 1945–1950 הפך לראש ענייני התרבות של בודפשט, תחילה כמזכיר ראשי ולאחר מכן כיועץ תרבות. בשנים 1956–1958 היה חבר במועצה הספרותית, ובשנים 1957–1959 השתתף גם בעריכת כתב העת "החיים והספרות". ב-1958, במשך כל העונה, שימש כמנהל תיאטרון צבא העם (תיאטרון הקומדיה של בודפשט של ימינו).

עם סיפוריו הקצרים, הרומנים וכתביו העיתונאיים, הוא הפך לדמות משמעותית בספרות הסוציאליסטית שלאחר המלחמה. גודה היה סופר עירוני אמיתי, הסצנה העיקרית של יצירותיו הייתה העולם הזעיר בורגני של בודפשט. הוא הכיר עולם זה בצורה הטובה ביותר. יצירותיו, שנכתבו מהמחצית השנייה של שנות החמישים, התאפיינו גם בחזון סאטירי, אירוני ובהומור עיקש.

## יצירותיו

## תרגומיו הספרותיים
* איליה ארנבורג: **חייו הסוערים של לאזיק רויטשוואניץ** (1933)
* א. אברמאייר: **הנוער רוצה לחיות** (1935)
* אנדרה מלרו: **שני דורות** (1946)

## פרסים
* מסדר ההצטיינות של הרפובליקה העממית ההונגרית (1948, 1950)
* פרס אטילה יוז'ף (1957, 1960, 1971)
* מסדר ההצטיינות דרגת זהב (1965, 1981)
* פרס קושוט (1966)
* פרס גאבור אנדור (1983, 1996)
* פרו אורבה בודפשט (1984)
* למען הונגריה הסוציאליסטית (1986)

## לקריאה נוספת
* **מי זה מי בספרות ההונגרית?** ספרי מאגר 
* **מי זה מי בספרות ההונגרית?** בודפשט, 1999 

## קישורים חיצוניים

* סופרים הונגרים בני זמננו
* לקסיקון הונגרי לאמנות הבמה. 1994 
* ביוגרפיה, באתר תיאטרון הקומדיה של בודפשט
* 

## הערות שוליים

קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:יהודים זוכי פרס קושוט
קטגוריה:יהודים זוכי פרס אטילה יוז'ף
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:מנהלי תיאטראות בהונגריה
קטגוריה:מפיקי תיאטרון יהודים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1911
קטגוריה:הונגרים שנפטרו ב-1996
אמת המידה של סייגן

**אמת המידה של סייגן** היא תחדיש ואפוריזם הטוען: "טענות יוצאות דופן דורשות ראיות יוצאות דופן" (ECREE). הביטוי נקרא על שם המדען ואיש תקשורת המדע קרל סייגן שהשתמש בביטוי בתוכנית הטלוויזיה שלו קוסמוס.

הצהרות דומות נאמרו בעבר על ידי תאודור פלורנוי (Flournoy) ב-1899, פייר-סימון לפלס ב-1814 ותומאס ג'פרסון ב-1808.

## יישום
אמת המידה של סייגן, לפי טרסולדי 

אמת המידה של סייגן קשורה לתערו של אוקאם במובן זה שלפי היוריסטיקה כזו, הסברים פשוטים יותר מועדפים על פני הסברים מסובכים יותר. רק במצבים שבהם קיימות ראיות יוצאות דופן, טענה חריגה תהיה ההסבר הפשוט יותר והקביל יותר. צורה שגרתית של אמת מידה זו מופיעה בבדיקת השערות, בדיקה שבה מועדפת ההשערה שאין ראיות לתופעה המוצעת, מה שמכונה "השערת האפס". הטיעון הפורמלי כרוך בהקצאת הסתברות פריורית חזקה יותר לקבלת השערת האפס מאשר לדחייתה של השערה זו.

אין פרמטרים קונקרטיים לגבי מה הן "טענות חריגות", מה שמעלה את השאלה האם הסטנדרט הוא סובייקטיבי. לפי טרסולדי, בעיה זו פחות בולטת ברפואה הקלינית ובפסיכולוגיה, בהן תוצאות סטטיסטיות של ניסוי מבוקר הקצאה אקראית יכולות לבסס את חוזק הראיות.

## היסטוריה
האפוריזם הפך לפופולרי על ידי האסטרונום קרל סייגן שהשתמש בו בתוכנית הטלוויזיה "קוסמוס" משנת 1980 בהתייחס לטענות על חייזרים המבקרים בכדור הארץ. שני מאמרים משנת 1978, אחד ב-US News & World Report ואחר מאת קונרו רמקרישנה ראו (Rao) ב-Journal of Parapsychology ציטטו את הפיזיקאי פיליפ אייבלסון, עורך Science, שהשתמש בביטוי זה. ב"על היוצא דופן: ניסיון הבהרה" (1978), קבע הסוציולוג מרצ'לו טרוצי: 

אחרים העלו רעיונות דומים. בשנת 1899 הציג הפסיכולוג תאודור פלורנוי את העיקרון לפיו , וייחס את הרעיון ללפלס. הוא ציטט אמרה של לפלס מ-1814:  בשנת 1808 אמר תומאס ג'פרסון: 

## בתרבות
בשנת 2004 השתמש רוכב האופניים לאנס ארמסטרונג בביטוי  כדי לשלול האשמות של שימוש בסמים שהשמיע העיתונאי דייוויד וולש (Walsh). ארמסטרונג נשאל:  ב-2013 הודה ארמסטרונג בשימוש בסמים.

## ראו גם
* תורת ההכרה
* תערו של היצ'נס
* פוזיטיביזם לוגי
* תער פילוסופי

## הערות שוליים

קטגוריה:תורת ההכרה
קטגוריה:חוכמת חיים
קטגוריה:קרל סייגן
קטגוריה:תערים פילוסופיים
אלכסנדר דרווין

**אלכסנדר דווידוביץ' דְרֶווין** (ברוסית: **Александр Давыдович Древин**, בלטבית: **Aleksandrs Rūdolfs Drēviņš**, אלכסנדרס רודולפס דרווינש; 3 ביולי 1889 – 26 בפברואר 1938) היה צייר לטבי-רוסי.

## ביוגרפיה
דרווין נולד בצסיס (בשטחי לטביה המודרנית), שהייתה אז חלק מהאימפריה הרוסית. הוא למד בבית ספר לאמנות בריגה ובכך סיגל תחילה את סגנון הציור האימפרסיוניסטי והגיע לראשונה למוסקבה ב-1914.  הוא למד אצל קוזמה פטרוב-וודקין.

משנת 1917 עבד במחלקת האמנויות היפות של הקומיסריון העממי לחינוך.

דרווין היה חלק מאגודת "הפרח הירוק" של אמני אוונגרד לטבים. ב-1920–1921 הוא היה חבר במכון לתרבות אומנותית , "אינחוק", אך מאוחר יותר עזב, יחד עם וסילי קנדינסקי, איוואן קליון ונדז'דה אודלצובה, בגלל המניפסט הקונסטרוקטיביסטי-פרודוקטיביסטי שדחק בדחיית הציור על הכן.

דרווין הפך לפרופסור לציור במוסקבה. ב-1922 הוא נשלח לעבוד בתערוכת האמנות הרוסית הראשונה בגלריה ואן דימן בברלין. הוא נסע ברחבי רוסיה, לחלק של הרי אורל בקזחסטן, אלטאי וארמניה ויצר סדרה של יצירות אמנות של הנוף הסובייטי. טיולים אלו אורגנו ופוקחו על ידי פקידי אמנות סובייטים.

דרווין צייר לעיתים קרובות "פרימיטיביות אכזרית", חסרת כל מסר פוליטי או כל מטרה בכלל. ציוריו של דרווין היו בכוונה ריקים מאשליות ודקורטיביות. לאחר תקופה של ציור מופשט קונסטרוקטיביסטי, סגנונו נעשה ריאליסטי יותר במהלך שנות ה-20.

## חיים אישיים
הוא היה נשוי לנדז'דה אודלצובה. בנם, אנדריי דרווין, יליד 1921, הפך לפסל.

ב-17 בינואר 1938, במהלך הטיהור הגדול, כחלק ממה שמכונה "המבצע הלטבי", נעצר דרווין על ידי ה-NKVD והוצא להורג ב-26 בפברואר, ליד מוסקבה.

## גלריה

File:1933 Drevin Strasse in Armenien anagoria.JPG

File:DervinPYM1933.JPG

File:Drevin. Nude. 1932.jpg

File:Jāzeps Grosvalds. Three artists. 1915.jpg


## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציירים רוסים
קטגוריה:אוונגרד רוסי
קטגוריה:ציירים לטבים
קטגוריה:אמנים סובייטים
קטגוריה:מורשעים בעבירות על רקע אידאולוגי בברית המועצות
קטגוריה:אישים שהוצאו להורג ברוסיה וברית המועצות
קטגוריה:רוסים שנולדו ב-1889
קטגוריה:רוסים שנפטרו ב-1938
Rocket Kitten

**רוקט קיטן** (באנגלית: **Rocket Kitten**) היא קבוצת תקיפה איראנית המבצעת פעולות סייבר התקפיות נגד ארצות הברית, ישראל וערב הסעודית.

התקפותיה של הקבוצה מתמקדות נגד חברות מסחריות וביטחוניות, דיפלומטים, עיתונאים, פעילי זכויות אדם ואתרים ממשלתיים וזאת באמצעות התקפות דיוג ממוקד.

## היסטוריה
הקבוצה הוקמה בשנת 2010, וכיוונה את התקפותיה נגד מתנגדי משטר ופעילי אופוזיציה איראנים.

על פי מחקר שנעשה על ידי חברת FireEye, קבוצת התקיפה החלה לפעול מחוץ לאיראן בשנת 2013, מקבלת חסות ממשלת איראן וביצעה מספר פעולות סייבר התקפיות נגד חברות שונות מהתעשייה הביטחונית בארצות הברית.

בחודש מרץ 2015, דיווחה חברת טרנד מיקרו, על סדרה של פעולות סייבר התקפיות וניסיונות דיוג ממוקד שביצעה הקבוצה נגד חברות וארגונים מתחומים שונים ברחבי העולם, קמפיין התקיפה זכה לשם Woolen-Goldfish.

בחודש נובמבר 2015, פגיעויות במסד נתונים בשם עויון (Oyun) ששייך לקבוצה, אפשרו לחברת צ'ק פוינט לקבל גישה אליו לא סיסמה.

המידע שנמצא במסד הנתונים חשף את שיטת הפעולה של הקבוצה ומצא כי הפעילה דפי פישינג ממוקדים שאספו פרטים של כ-1840 קורבנות ומתוכם, 18 אחוזים היו מסעודיה, 17 אחוזים מארצות הברית, 16 אחוזים מאיראן, 8 אחוזים מהולנד ו-5 אחוזים מישראל.

בחודש אוגוסט 2016, עמדו חברי הקבוצה מאחורי פריצה ל-15 מיליון פעילי אופוזיציה ומתנגדי משטר המשתמשים בתוכנת המסרים המידיים, טלגרם, כאשר הם מנצלים את האימות הדו שלבי באמצעות הודעות טקסט.

## ראו גם
* לוחמת רשת
* טרור קיברנטי
* האקינג
* משחקי מלחמה (אבטחת מידע)
* האקטיביזם
*Charming Kitten

## קישורים חיצוניים
* קבוצת הסייבר Rocket Kitten האיראנית ממשיכה לתקוף יעדים בישראל, באתר Israel Defense
* 
* 
* מידע על קבוצת Rocket Kitten, באתר Omegaton.com

## הערות שוליים

קטגוריה:קבוצות האקרים איראניות
קטגוריה:לוחמה קיברנטית
קטגוריה:האקרים
תער פילוסופי

תער פילוסופי הוא עיקרון או כלל אצבע המאפשר לבטל ("לגלח") הסברים לא סבירים לתופעה כלשהי.
* תערו של אוקאם: הקביעה שסביר יותר שהסברים פשוטים יותר יהיו נכונים. הימנעות מהנחות מיותרות או בלתי סבירות.
* התער של הנלון: הקביעה שאין לייחס לזדון את מה שניתן להסביר בצורה מספקת על ידי טיפשות.
* תערו של היצ'נס: מה שניתן לטעון ללא ראיות, ניתן לבטל ללא ראיות.
* בעיית הראוי-מצוי (הגיליוטינה של יום): ממה שקיים, לא ניתן להסיק מה שראוי שיהיה קיים. "אם הגורם, המיועד ליצור תוצאה כלשהי, אינו מספיק כדי ליצור אותה, עלינו לדחות את הגורם הזה, או להוסיף לו את התכונות שיגרמו לתוצאה שתהיה בפרופורציה הולמת לגורם."
* התער של אלדר: אם לא ניתן להוכיח או להפריך דבר-מה על ידי ניסוי או תצפית, הרי שדבר זה אינו ראוי לדיון.
* אמת המידה של סייגן: טענות יוצאות דופן דורשות ראיות יוצאות דופן.
* עקרון ההפרכה של פופר: כדי שתיאוריה תיחשב מדעית, עליה להיות ניתנת להפרכה.
* התער של גרייס: כשמדובר בהסברים לשוניים, השלכות עדיפות על פני הקשר סמנטי

## ראו גם
* אבדוקציה

## הערות שוליים

קטגוריה:מדע פופולרי
קטגוריה:פילוסופיה של המדע
קטגוריה:תערים פילוסופיים
קטגוריה:פילוסופיה
מישל וו

**מישל וו** (באנגלית: **Michelle Wu**; נולדה ב-14 בינואר 1985) היא פוליטיקאית אמריקאית, חברת המפלגה הדמוקרטית המכהנת כראש עיריית בוסטון. וו היא האישה הראשונה שנבחרה בבחירות הכלליות לכהן בתפקיד והראשונה שאינה אדם לבן.

## ביוגרפיה
וו גדלה בשיקגו בת להורים שהיגרו מטאיוואן. ב-2007 סיימה תואר ראשון בכלכלה באוניברסיטת הרווארד. היא עבדה בבוסטון בחברת הייעוץ בוסטון קונסלטינג גרופ בטרם חזרה לשיקגו לאחר שאמה לקתה בסכיזופרניה, וטיפלה בשתי אחיותיה הקטנות. ב--2009 חזרה לבוסטון וסיימה לימודי משפטים בבית הספר למשפטים באוניברסיטת הרווארד ב-2012.

וו עבדה בלשכת ראש עיריית בוסטון טום מנינו. ב-2012 עבדה בקמפיין הבחירות של מועמדת המפלגה הדמוקרטית אליזבת וורן שגברה בבחירות לסנאט על הסנאטור המכהן סקוט בראון.

בנובמבר 2013 נבחרה למועצת העיר בוסטון ומאז נבחרה שוב שלוש פעמים. בנובמבר 2021 התמודדה בבחירות לראשות העיר וזכתה ברוב של 64.2%. ב-2025 נבחרה לתקופת כהונה שנייה ברוב של 71%.

וו קתולית באמונתה, היא נשואה ואם לשלושה.

## קישורים חיצוניים

* פרופיל באתר הבחירות
* מישל וו באתר עיריית בוסטון

קטגוריה:אמריקאים ילידי אילינוי
קטגוריה:שיקגו: אישים
קטגוריה:חברי המפלגה הדמוקרטית (ארצות הברית)
קטגוריה:ראשי עיריית בוסטון
קטגוריה:בוגרות בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת הרווארד
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
קרב מונקורנה

**קרב מונקורנה** הוא קרב שהתחולל במלחמת העולם השנייה ב-17 במאי 1940 במהלך המערכה על צרפת. במהלך הקרב תקף כוח של הדיוויזיה הרביעית של צבא צרפת בראשות הקולונל שארל דה גול את הכפר מונקורנה שהוחזק בידי הגרמנים בכוח שכלל מעל ל-200 טנקים. הצרפתים נחלו הצלחה ראשונית כשהכוחות הגרמניים נסוגו, אך בסופו של דבר הצרפתים נסוגו בשל היעדר סיוע צבאי והתערבותו של חיל האוויר הגרמני.

## רקע
ב-10 במאי 1940, פתחו הנאצים במתקפה נרחבת כנגד הולנד, בלגיה וצרפת. לאחר הבקעת הקו הצרפתי בקרב סדאן ב-13 במאי, הביאו הגרמנים לנסיגה חפוזה של הכוחות הצרפתיים.

ב-12 במאי התמנה דה גול למפקדה של הדיוויזיה הרביעית. באותו היום זומן למטה הצרפתי כשברשותו שלושה גדודים ונתבקש לפתוח במתקפה על הגרמנים במטרה להרוויח זמן עבור הארמייה השישית על מנת שיוכל לפרוס מחדש את כוחותיו לאורך קו מאז'ינו ועד מחוז אן. הייתה זו הזדמנות בשביל דה גול ליישם את רעיונותיו החדשניים בנוגע ללוחמת טנקים.

## השתלשלות האירועים
במהלך התקדמותו של דה גול, הפקיע לטובתו מספר יחידות של פרשים וארטילריה שהיו בנסיגה בנוסף למחצית בריגדה, שגדודיה כללו מספר טנקים כבדים מסוג שאר B1. ב-17 במאי ב-4:14 לפנות בוקר, התקדמו כוחות של הדיוויזיה הרביעית לעבר מונקורנה.

לאחר שכיתרו את הכפר בשעות הצהריים, היו הטנקים הצרפתיים הכבדים נתונים תחת אש עזה של תותחי נ"ט 37 מ"מ וטנקים גרמנים. על אף נחיתותם המספרית ביחס לגרמנים והעדר סיוע אווירי תקף דה גול והשמיד שיירה גרמנית מדרום לכפר. דה גול איבד 23 מתוך 90 הרכבים המשוריינים שלו בשל מוקשים, תותחי נ"ט ותקיפות אוויריות של מטוסי שטוקה. ב-18 במאי תוגבר על ידי שני רגימנטים רעננים של חיל הפרשים שהגדילו את כוחו לכ-150 כלי רכב משוריינים.

דה גול הורה לחיל הרגלים לנטרל את כיסי ההגנה הגרמנית בצ'יוורס ולטנקים מסוג שאר D2  לאבטח את הכפר קלרמון-לס-פרמס. בסביבות 16:00 הורה דה גול לפתוח במתקפה חדשה על מונקורנה אבל מאחר שצוותי הטנקים לא קיבלו מפות מפורטות של הגזרה והיו נטויים לאש נ"ט חזקה מתותחי נ"מ 88 מ"מ גרמניים ההתקפה נכשלה.

בסביבות 18ː00 התערב הלופטוואפה הגרמני והטנקים הצרפתים נסוגו לעמדותיהם המקוריות. דה גול תקף שוב ב-19 במאי אך כוחותיו שוב נפגעו על ידי ארטילריה ושטוקות גרמניות. אף על פי כן התעלם דה גול מפקודות לסגת וביקש תגבורת של 2 דיוויזיות נוספות אך נענה בסירוב. על אף שהטנקים של דה גול גרמו לחי"ר הגרמני לסגת לקומונט הביאה פעולתו רק להקלה זמנית על הכוחות הצרפתיים והאטה אך במעט את ההתקדמות הגרמנית. עם זאת הייתה זו אחת מההצלחות המעטות מהם נהנו הצרפתים בזמן שספגו תבוסות קשות בשאר החזיתות. במהלך הקרב חלק מהטנקים הצרפתיים ננטשו כאשר אזל בהם הדלק או ששקעו בביצות.

## תוצאות הקרב
הצרפתים איבדו 23 טנקים במהלך המתקפה, בעוד שלגרמנים היו כ-100 הרוגים. דה גול נטל חלק בהתקלות נוספת מול הגרמנים בקרב אבוויל . בראייה כוללת גרם הקרב רק לעיכוב קל בהתקדמות הגרמנים ולא הייתה לו השפעה ממשית על תוצאות המערכה.

## לקריאה נוספת
* שארל דה גול, המאבק לחירות, כרך ראשון, "אל הדגל", הוצאת עם הספר, תל אביב, 1958

מונקורנה
קטגוריה:מלחמת העולם השנייה: 1940
מונקורנה
מונקורנה
מונקורנה
קטגוריה:שארל דה גול
יעקב פרדמן

**יעקב פרדמן** (נולד ב-12 באוקטובר 1954) הוא סייף עבר בסגנון דקר, מאמן נבחרת בלארוס בסיף בסגנון דקר (1985–1990). מאמן ראשי של מועדון סיף מכבי מעלות וחבר בצוות המאמנים של נבחרות ישראל בסיף.

## ביוגרפיה
פרדמן נולד וגדל פולאצק, בלארוס. בעל תואר שני בהנדסת מכונות מאוניברסיטה פולאצק. הוא התחיל את דרכו כסייף בשנת 1972, במהלך לימודיו באוניברסיטה. בשנת 1980 הקים מועדון סיף בעיר הולדתו. בשנת 1985 נבחר לאמן את נבחרת בלארוס בענף הדקר ושימש בתפקיד זה עד לעלייתו ארצה בשנת 1990.

עם עלייתו לארץ התגורר עם משפחתו בעכו, ושם עבד כמאמן סיף. הוא אימן במשך כשלוש שנים במועדון הפועל עכו בניהולו של חיים חטואל. בשנת 1993 עבר עם משפחתו להתגורר במעלות-תרשיחא. הוא הקים חוג סיף עבור תלמידי בית הספר המקיף "אורט" מעלות שבו עבד כמורה לחינוך גופני. לאחר כשנה, קיבל אולם ספורט סמוך לבית הספר "נתיב מאיר" לאימונים, שעד היום משמש את פעילותו של מועדון סיף מכבי מעלות.

נבחרת ישראל קבעה את ביתה המקצועי במועדון במעלות תרשיחא ומקפידה לקיים בה את מחנות האימון המרכזיים שלה בכל הגילים. לצד נבחרת ישראל, נבחרות רוסיה ואסטוניה התארחו פעמיים במעלות תרשיחא וזכו לשיתוף פעולה מקצועי עם המועדון ועם פרדמן.

בין הסייפים שאימן: אנסטסיה פרדמן, אלונה קומרוב, דנה סטרלניקוב, ורה קנבסקי, אנה לונדון, ניקול טל ועוד.

## חיים אישיים
נשוי ואב לשתי בנות, אנסטסיה פרדמן, אלינה פרדמן, אלופות ישראל בסיף.

## קישורים חיצוניים
* 
* 
* 
* זיו פרבר, סייף, תחרות גביע ישראל לגילאי 10–14: הצלחה גדולה לסייפות מכבי מעלות, באתר תקשורת מקומית צפון בע"מ, 27 באוקטובר 2021
* 
* Austrians Mute Israeli Anthem

## הערות שוליים

קטגוריה:סייפים ישראלים
קטגוריה:מאמני ספורט ישראלים
קטגוריה:ישראלים ילידי בלארוס
קטגוריה:עולים בשנות ה-1990
קטגוריה:מעלות-תרשיחא: אישים
קטגוריה:מאמני סיף
קטגוריה:ישראלים שנולדו ב-1954
מייק אלדר (מתמטיקאי)

**מייקל ד' אלדר** (באנגלית: **Michael D. Alder**)  הוא מתמטיקאי אוסטרלי שהיה פרופסור באוניברסיטת אוסטרליה המערבית. אלדר ידוע בכתיבתו הפופולרית ובמאמריו העוקצניים על היעדר כישורי חשבון בסיסיים בקרב בני נוער.

## קריירה
אלדר קיבל תואר B.Sc. בפיזיקה מאימפריאל קולג' ודוקטורט בטופולוגיה אלגברית מאוניברסיטת ליברפול ותואר שני מאוניברסיטת אוסטרליה המערבית. אלדר היה פרופסור באוניברסיטה זו עד 2011.

## חרב הלייזר הבוערת של ניוטון
**חרב הלייזר הבוערת של ניוטון** (הידועה גם כ"**התער של אלדר**") היא תער פילוסופי שהגה אלדר ופרסם במאמר בגיליון מאי/יוני 2004 של Philosophy Now. העיקרון, המתייחס לדעותיהם השונות של מדענים ופילוסופים על אפיסטמולוגיה וידע, סוכם על ידי אלדר כך:בצורתו החלשה קובע העיקרון שאסור לנו לחלוק על הצעות אלא אם כן ניתן להוכיחן על ידי לוגיקה או מתמטיקה מדויקת שיש להן השלכות ניתנות לצפייה. בצורתו החזקה ביותר דורש העיקרון רשימה של השלכות הניתנות לצפייה והוכחה פורמלית לכך שהן אכן השלכות של ההצעה הנטענת.התער נקרא בהומור על שמו של אייזק ניוטון, מכיוון שהוא נוסח בהשראת המחשבה הניוטונית, והוא נקרא "חרב לייזר" מכיוון שהוא "הרבה יותר חד ומסוכן מתערו של אוקאם ".

אלדר כותב כי המדען הממוצע אינו מכבד את הפילוסופיה, בהתחשב בכך שהיא "איפשהו בין סוציולוגיה לביקורת הספרות". הוא מתח ביקורת על מה שראה כהשפעה חסרת פרופורציות של הפילוסופיה היוונית – במיוחד הפלאטוניזם – על הפילוסופיה המודרנית. הוא עימת את הגישה הפופרית של המדען עם הגישה הפלטוניסטית של הפילוסוף, שאותה הוא מתאר כהיגיון טהור. הוא המחיש זאת, בין היתר, על ידי הדוגמה של "פרדוקס הכוח שאי אפשר לעמוד בפניו". לדברי אלדר, תשובתו של המדען לפרדוקס "מה קורה כאשר מופעל כוח שאי אפשר לעמוד בפניו על חפץ בלתי ניתן להזזה?" היא שהנחת היסוד של השאלה פגומה; או שהעצם זז (ולכן החפץ ניתן להזזה), או שהוא לא (ולכן אין זה כוח שאי אפשר לעמוד בפניו): הגעתי למסקנה שהשפה גדולה מהיקום, שאפשר לדבר באותו משפט על דברים שלא ניתן למצוא את שניהם בעולם האמיתי. העולם האמיתי עשוי להכיל חפץ כלשהו שמעולם לא הוזז עד כה, והוא עשוי להכיל כוח שמעולם לא התנגדו לו בהצלחה, אבל השאלה אם החפץ באמת בלתי ניתן להזזה יכולה להיות ידועה רק אם כל הכוחות האפשריים נוסו עליו והשאיר אותו ללא תנועה. אפשר היה לפתור את העניין על ידי ניסיון הכוח שעד כה אי אפשר היה לעמוד בפניו, על החפץ שעד כה היה בלתי ניתן להזזה, ולראות מה יקרה. או שהחפץ יזוז או שלא, מה שיגיד לנו אחד משניים: או שהחפץ שלא היה ניתן להזזה עד כה, לא היה למעשה בלתי ניתן להזזה – או שהכוח שאי אפשר היה לעמוד בפניו, היה למעשה כוח שאפשר לעמוד בפניו."לדעת המדען, ניתן לפתור את השאלה בניסוי. אולם, אלדר מודה ש"בעוד שההתעקשות הניוטונית להבטיח שכל קביעה ניתנת לבדיקה על ידי תצפית ... ללא ספק מנפה את השטויות, נראה שהיא מנפה גם את כל השאר, כמעט."

## ראו גם
* הפרכה
* התער של הנלון
* תערו של היצ'נס
* פוזיטיביזם לוגי

## קישורים חיצוניים
* 

## הערות שוליים

קטגוריה:מתמטיקאים אוסטרלים
קטגוריה:אפונימים
קטגוריה:בוגרי אוניברסיטת אוסטרליה המערבית
All in My Head (Flex)

"****" הוא שיר שהוקלט על ידי להקת הבנות האמריקאית פיפת' הרמוני, בהשתתפות הראפר פטי ואפ. הוא יצא לאור ב-31 במאי 2016, על ידי חברות התקליטים אפיק רקורדס וסייקו מיוזיק, כסינגל השני מתוך אלבום האולפן השני של הלהקה, *[[7/27]]* (2016).

השיר הגיע למקום ה-24 במצעד הבילבורד הוט 100.

## רקע וכתיבה
לפני יציאת אלבום האולפן השני שלה, *[[7/27]]*, חברת הלהקה פיפת' הרמוני, דיניה ג'יין, שיתפה את מחשבותיה אודות רצועת האלבום האהובה עליה "" באינסטגרם: "האווירה והקצב של השיר הזה מייצגים אותי בצורה הטובה ביותר בתור תושבת אי בדרום האוקיינוס השקט".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות.

## וידאו קליפ
הווידאו קליפ הרשמי, בבימויו של דירקטור X, צולם במאליבו, קליפורניה ב-17 במאי 2016. מבקרים המוזיקה הגיבו באופן חיובי אודות הנופים שהוצגו בקליפ. גיל קאופמן מבילבורד סקר את הקליפ בחיוב. גם ב-*Spin* סקרו את הקליפ של "", תוך שהפנו כלפיו ביקורת חיובית.

נכון לנובמבר 2021, מונה הצפיות של הקליפ עומד על למעלה מ-435 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי פיפת' הרמוני
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי טור אריק הרמנסן
קטגוריה:שירים שנכתבו על ידי לורן חורגי
קטגוריה:שירים שנכתבו על ידי מיקל סטורלר אריקסן
קטגוריה:שירים שנכתבו על ידי נורמני
קטגוריה:שירים שנכתבו על ידי קמילה קביו
קטגוריה:וידאו קליפים שבוימו על ידי דיירקטור X
קטגוריה:שירים על מיניות
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
דהרת גיש

**דהרת גיש** היא טכניקה רטורית שבה מתדיין מנסה להציף יריב במספר מוגזם של טיעונים, ללא התחשבות בדיוקם או בחוזקם של הטיעונים הללו. המונח נטבע על ידי יוג'יני סקוט, אשר קראה לו על שם דויין גיש (Duane Gish). סקוט טענה כי גיש השתמש בטכניקה לעיתים קרובות כאשר ערער את הטענה לפיה האבולוציה היא עובדה מדעית. זאת בדומה לשיטה הנקראת "התפשטות" (spreading) המשמשת בדיבייט.

## טכניקה ואמצעי נגד
במהלך דהרת גיש, מתדיין מעמת יריב עם סדרה מהירה של טיעונים מופרכים, חצאי אמיתות ומצגים כוזבים בפרק זמן קצר, מה שלא מאפשר ליריב להפריך את כולם במתכונת של עימות פורמלי. בפועל, עבור כל נקודה שהועלתה בדהרת גיש, נדרש הרבה יותר זמן להפריכה או לבדוק את נכונות הטענות מאשר להעלות את הטענות מלכתחילה, כפי שקובע חוק ברנדוליני. הטכניקה מבזבזת את זמנו של היריב ועלולה להטיל ספק ביכולת הוויכוח של היריב בעיני קהל שאינו מכיר את הטכניקה, במיוחד אם לא מעורבת לצד הדיבייט גם בדיקת עובדות עצמאית או אם לקהל יש ידע מוגבל בנושאים הנדונים.

בדרך כלל, קשה יותר להשתמש בדהרת גיש בוויכוח מובנה מאשר בוויכוח חופשי. אם המתווכח מכיר יריב שידוע שהוא משתמש בדהרת גיש, ניתן להתנגד לטכניקה על ידי הקדמה והפרכת הטיעונים הנפוצים של היריב תחילה, לפני שליריב תהיה הזדמנות לצאת לדהרת גיש.

## מקורות

* 
* 
* 
* 
* 
* 
* 
* 


## ראו גם
* בולשיט
* פיליבסטר

## הערות שוליים

קטגוריה:מדע פופולרי
גוסטב לאבס

**גוסטב לאבס** (בגרמנית: **Gustav Laabs**; 20 בדצמבר 1902 - 12 במרץ 1980) היה מפקד אס אס גרמני בתקופת הנאצים. במהלך מלחמת העולם השנייה עבד כמפעיל משאית גז במחנה ההשמדה חלמנו בוורתגאו. בתפקידו היה לאבס מעורב ישירות ברצח עם של למעלה מ-100,000 גברים, נשים וילדים, רובם יהודים. בנובמבר 1963, הוא נשפט והורשע על פשעים נגד האנושות, ונידון ל-15 שנות מאסר (לאחר מכן הופחת העונש ל-13 שנות מאסר) על ידי בית משפט אזורי בבון (Landgericht Bonn), גרמניה.

## ביוגרפיה
### מחנה הריכוז חלמנו
לאבס הצטווה להגיע למחנה הריכוז חלמנו, שם שירת בין אפריל 1942 לינואר 1945, והחל לנהוג במשאית הגז לאחר מספר ימים. הוא עבד קודם לכן במוסך הרכב במשרד הראשי לביטחון הרייך והועבר ליחידת אס-אס "זונדרקומנדו" בפוזנן. הוא הצטווה לשמור על סודיות באשר לעבודתו שם.

במטה הגסטפו בפוזן הצטווה לעבוד בזונדרקומנדו בחלמנו. למחרת פגש את ולטר בורמייסטר, שהסיע אותו ואיש אס אס אחר, אוסקר הרינג, לחלמנו. המחנה, הממוקם בחלמנו על הנר, כלל מבנה אחוזה ישן ושטח של כ-3–4 קילומטרים של חורש מצפון-מערב למבנה האחוזה. למחרת, איש האס אס ארווין בורסטינגר, שהיה אחראי לכלי הרכב, הראה ללאבס ולהרינג את המחנה ואמר להם לבצע נסיעת מבחן במשאיות הגז.

לימים בבית המשפט דיבר לאבס על האופן שבו בוצעו הרציחות בגז. הוא נהג במשאית הגז לצד בניין האחוזה וכחמישים יהודים הוכנסו למשאית בכל פעם. כשהיא הייתה מלאה, הדלת האחורית ננעלה. בין צינור הפליטה של משאית הגז לפתח האחורי של המשאית חובר צינור. לאחר מכן נאמר ללאבס להתניע את המנוע ולתת לו לפעול; לאחר כ-30 דקות כל הקורבנות מתו. לאחר מכן נצטווה לאבס לנסוע לאזור מיוער בכפר קולו כדי לפרוק את הגופות. שוטר הלך עם לאבס כדי להראות לו היכן לפרוק אותן: בקבר אחים כשלושה קילומטרים במעמקי היער. כל מי ששרד את הגז נורה.

### השמדת ראיות לרצח המוני
בתחילת 1942, שטנדרטנפיהרר פאול בלובל נצטווה על ידי ריינהרד היידריך להוביל את מבצע 1005, בו נחפרו הקברים ההמוניים כדי לשרוף את הגופות. היידריך נרצח כמה חודשים לאחר מכן והתוכניות נעצרו. בשנה שלאחר מכן הורה הרייכספיהרר אס אס היינריך הימלר להשמיד את כל קברי האחים בפולין ובברית המועצות, מבלי להשאיר עקבות לרצח ההמוני. עבודתו של בלובל החלה בחלמנו, שם ניסו להשמיד את הגופות שנחתכו בפיצוצים. שיטה זו התגלתה כלא יעילה ובלובל החליט לשרוף את הגופות על מוטות ברזל במדורה. לאבס סיפר לימים בבית המשפט כי מנהלי המחנה הזמינו מכונה כדי לטחון את העצמות בעקבות השריפה. אפר הגופות נשפך לנהר נר. שטח קברי האחים נהרס ונשתלו עצים חדשים.

## משפטי חלמנו והרשעה פלילית
בסוף נובמבר 1963, לאבס ואנשים עשרה אחרים ממחנה הריכוז חלמנו נשפטו בבית דין אזורי בבון. נגד לאבס הוגש כתב אישום בגין רצח של 100,000 בני אדם במשאית גז ובירי בניצולים המעטים. ב-30 במרץ 1964 נידון לאבס ל-15 שנות מאסר ואיבד 10 שנות זכויות אזרחות בגין חלקו בשואה. מאוחר יותר הופחת עונשו ל-13 שנים.

## קישורים חיצוניים
* כתבתה של אינגה דויטשקרון במעריב על משפטו של לאבס, 18 בינואר 1963
## הערות שוליים

קטגוריה:פושעי מלחמה נאצים
קטגוריה:משתתפים ברצח יהודי פולין
קטגוריה:סגל מחנה חלמנו
קטגוריה:גרמנים שנולדו ב-1902
קטגוריה:גרמנים שנפטרו ב-1980
המלכים הפרנקים

**המלכים הפרנקים** היו מלכי הממלכה הפרנקית, שהתקיימה באירופה בימי הביניים המוקדמים משלהי המאה ה-5 לספירה ועד המאה ה-9.

במאה החמישית החלה האימפריה הרומית להתפורר ולהצטמק. האימפריה נסוגה מן השטחים הנרחבים אותם כבשה ברבות השנים, בין היתר בגאליה ובגרמאניה. העמים ששכנו שם חיו כשבטים כאשר לכל שבט מלך משלו. לקראת סוף המאה, עם התמוטטות האימפריה הרומית, כבשו בני השבטים אזורים נרחבים הנמצאים היום במדינות גרמניה, אוסטריה, צרפת, איטליה, בלגיה והולנד. בשנת 481 פתח המלך כלוביס הראשון בן שבט הפרנקים הסאלים במערכה לכיבוש השטחים הפרנקיים ואיחודם תחת כתר אחד - כתרו שלו. האימפריה הפרנקית התקיימה עד שנת 843, עם חתימת חוזה ורדן שחילק אותה בין שלושת בניו של לואי החסיד, בנו של קרל הגדול. פרנקיה המערבית התפתחה לממלכת צרפת, פרנקיה המזרחית התפתחה לאימפריה הרומית הקדושה, ואילו פרנקיה התיכונה נבלעה בין שתי אחיותיה. בשנת 756 נוסדה מדינת האפיפיור כטריטוריה המהווה חלק מן האימפריה הפרנקית, ולאחר פירוקה - פרנקיה התיכונה והאימפריה הרומית הקדושה.

## מלך הפרנקים (509–511)
### השושלת המרובינגית
נדידת העמים הביאה איתה את השבט הפרנקי לאזור גאליה. כלודיו, מלך הפרנקים היה הראשון שניהל מסעות כיבושים בערי האימפריה הרומית בשנת 428, והוא אבי השושלת המרובינגית. כלוביס היה הראשון שאיחד את כל השבטים הפרנקים תחת שלטון אחד, והוא נחשב לאבי האימפריה הפרנקית.

## מלכי הפרנקים הנויסטרים (511–679)
### השושלת המרובינגית
לפי המסורת הגרמאנית, רכושו של אב מתחלק שווה בשווה בין בניו. הממלכה חולקה ואוחדה מספר פעמים בשל מסורת זו.

## מלכי הפרנקים האוסטרזים (511–679)
### השושלת המרובינגית

## מלכי הפרנקים (679–840)
### השושלת המרובינגית
מכאן ואילך לא חולקה עוד האימפריה הפרנקית עד לחוזה ורדן. המלכים הפרנקים היו בשלב זה חסרי כוח ממשי, והכוח האמיתי היה בידי המאיורדומוס.

### השושלת הקרולניגית
המשפחה הקרולינגית החזיקה בתפקיד המאיורדומוס תחת המלכים המרובינגים. בשנת 687 לקח לעצמו פפין הגוץ את התואר "דוכס ונסיך הפרנקים" אחרי שכבש את נויסטריה, נקודה זו נחשבת לתחילת שלטונו של פפין על האימפריה הפרנקית. במרץ של שנת 752 הפך פפין למלך הפרנקים, ביטל את משרת המאיורדומוס והדיח את השושלת המרובינגית.

אחרי מותו של לואי הראשון פרצה בין שלושת בניו מלחמת ירושה, שהסתיימה בשנת 843 בחוזה ורדן, שחילק את האימפריה הפרנקית לשלוש ממלכות: פרנקיה המזרחית ניתנה ללודוויג הגרמני (לואי השני), פרנקיה התיכונה ניתנה ללותאר (שקיבל לידיו גם את תואר הקיסר), ואילו פרנקיה המערבית ניתנה לקרל הקירח (שארל השני). בכך תמה תקופת האימפריה הפרנקית והחלו לצמוח הממלכות של צרפת וגרמניה.

## ראו גם
* האימפריה הפרנקית
* מלכי צרפת
* מלכים וקיסרים גרמניים

## קישורים חיצוניים

קטגוריה:פרנקים
ויליאם בזיוט

**ויליאם בזיוט** (באנגלית: **William Baziotes**; 11 ביוני 1912 – 6 ביוני 1963) היה צייר אמריקאי, שהושפע מהסוריאליזם ותרם לאקספרסיוניזם המופשט.

## ביוגרפיה
נולד וגדל בפיטסבורג, פנסילבניה והחל את הכשרתו הרשמית באמנות ב-1933 באקדמיה הלאומית לעיצוב בניו יורק, שם סיים את לימודיו ב-1936. הוא למד אצל צ'ארלס קורטני קארן, איבן אולינסקי, גיפורד ביל ולאון קרול. בזיוט למד גם דרך פרויקט האמנות הפדרלי בשנים 1940-1938

בשנות הארבעים הוא התיידד עם אמנים רבים בקבוצה האקספרסיוניסטית המופשטת שהתהוותה. אף שהוא התעניין גם בקבוצות האמנות פרימיטיבית ובאוטומטיזם, עבודתו תאמה יותר את הסוריאליזם האירופי. בהמשך הקריירה שלו לימד רבות. תערוכת היחיד הראשונה שלו הייתה בגלריה של פגי גוגנהיים ב-1944.

בשנת 1948, ויליאם בזיוט, מארק רותקו, רוברט מאת'רוול, בארנט ניומן ודייוויד הייר הקימו בית הספר לאמנים ברחוב 35 מזרח 8. שם ניתנו הרצאות בהשתתפות טובה והיו פתוחות לקהל, עם דוברים כמו ז'אן ארפ, ג'ון קייג' ואד ריינהרדט, אך בית הספר לאמנות נכשל כלכלית ונסגר באביב 1949.

מאוחר יותר לימד בבית הספר לאמנות במוזיאון ברוקלין, מרכז האמנות העם, המוזיאון לאמנות מודרנית, ובאוניברסיטת סיטי של ניו יורק, האנטר קולג' ואוניברסיטת ניו יורק במנהטן במהלך עשר השנים האחרונות שלו.

בזיוט ואשתו אתל, לה נישא ב-1941, חיו באזור מורנינגסייד הייטס בצפון מנהטן עד מותו מסרטן הריאות ביוני 1963, חמישה ימים לפני יום הולדתו ה-51.

במהלך חייו, הוא ואשתו חלקו אהבתם לאמנות ופיסול יווני עתיק, כמו גם לשירתו של שארל בודלר. רבים מציוריו שואבים השראה משירתו של בודלר וכן מאמנות עתיקה.

כמה מיצירותיו המפורסמות נמצאות במוזיאון גוגנהיים בניו יורק.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:פיטסבורג: אישים
קטגוריה:ציירים אמריקאים
קטגוריה:אמנים סוריאליסטים
קטגוריה:אמריקאים שנולדו ב-1912
קטגוריה:אמריקאים שנפטרו ב-1963
Replay (שיר של זנדאיה)

**Replay** הוא שיר של הזמרת האמריקאית זנדאיה מתוך אלבום האולפן הראשון שלה, *[[Zendaya]]*. השיר יצא לאור ב-16 ביולי 2013, כסינגל המוביל מהאלבום תחת הוצאת הוליווד רקורדס. השיר נכתב על ידי זנדאיה בשיתוף עם מיק שולץ, טיפאני פרד ופול פאמוס והפקת השיר נעשתה על ידי מיק שולץ. מבחינה מוזיקלית, "Replay" הוא שיר אלקטרו-R&B.

הביקורות לשיר היו חיוביות; מבקרים רבים שיבחו את הפקתו. השיר הגיע למקום ה-40 במצעד הבילבורד הוט 100 של ארצות הברית. הוא זכה לתואר פלטינה על ידי איגוד תעשיית ההקלטות האמריקאי (RIAA). השיר גם הופיע במצעדים באוסטרליה, שם הגיע לעשירייה הפותחת, ניו זילנד, קנדה ופלנדריה (בלגיה).

וידאו קליפ נלווה צולם ב-1 ביוני 2013 בלוס אנג'לס ובוים על ידי קולין טילי; הקליפ שודר לראשונה בערוץ דיסני ב-15 באוגוסט 2013, ומאוחר יותר באותו יום בערוץ הVevo החדש של זנדאיה. הוא נוצר בהשראת הווידאו קליפ של ג'נט ג'קסון, "The Pleasure Principle", המתייחס לקליפ במספר סצנות. כדי לקדם את השיר, זנדאיה ביצעה אותו במופע של אלן דג'נרס וכללה אותו כחלק מסיבוב ההופעות הראשון שלה.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי זנדאיה
קטגוריה:שירים באנגלית
קטגוריה:וידאו קליפים שבוימו על ידי קולין טילי
קטגוריה:שירי פלטינה באוסטרליה
קטגוריה:שירי פלטינה בארצות הברית
קטגוריה:סינגלים בהוצאת הוליווד רקורדס
אווקה אשטה

**אווקה אשטה** (נולד ב-5 בספטמבר 1999) הוא כדורגלן ישראלי המשחק בעמדת הקשר האחורי בהפועל ירושלים.

## קריירה
אשטה נולד באתיופיה, ובגיל 4 עלה עם משפחתו לישראל. כאשר היה ילד הצטרף לליגת השכונות אותה הפעילה הפועל קטמון ירושלים, בה אשטה הרשים את אנשי המועדון ובגיל 13 הצטרף לקבוצת הילדים שלה.

ב-16 בדצמבר 2016 אשטה ערך את הופעת הבכורה שלו בקבוצה הבוגרת בהפסד 0–6 למכבי אחי נצרת. בעונת 2019/2020 אשטה הפך לשחקן הרכב ופרט למשחק אחד, השתתף בכל משחקי הקבוצה בליגה. ב-13 בינואר 2020 אשטה הבקיע צמד בניצחון 0–2 נגד בית"ר תל אביב בת ים. בקיץ , התאחדה קטמון עם הפועל ירושלים המקורית ואשטה הצטרף לקבוצה המאוחדת. אשטה היה שותף לחזרה של הפועל ירושלים לליגת העל אחרי 21 שנים בליגות הנמוכות.

באוקטובר , אשטה זומן לראשונה לסגל נבחרת אתיופיה.

ב-21 באפריל 2023 האריך את חוזהו ב-3 שנים.

ב-11 במאי 2024 כבש אשטה את שער הבכורה שלו בליגת העל, בניצחון הפועל ירושלים בדרבי הירושלמי, 3–0 על בית"ר ירושלים.

לומד ב לתואר ראשון בחינוך וחברה, עם התמחות בספורט.

## תארים
;הפועל קטמון ירושלים
* גביע הטוטו (הליגה הלאומית): 2018/2019

## קישורים חיצוניים

*

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני הפועל קטמון ירושלים
קטגוריה:כדורגלני הפועל ירושלים
קטגוריה:ישראלים ילידי אתיופיה
קטגוריה:עולים בשנות ה-2000
קטגוריה:ישראלים שנולדו ב-1999
היכל התהילה של הפוקר

[שמאל|ממוזער|200px|[בני ביניון, המקים של היכל התהילה]]
**היכל התהילה של הפוקר** הוא ארגון אשר נוסד בלאס וגאס ב-1979 על ידי בני ביניון, הבעלים של בית הקזינו ומלון ה-Horseshoe, במטרה לחזק את השם והמורשת של שחקני הפוקר הטובים בעולם, ובמטרה לשמש כאטרקציה נוספת בבית הקזינו שלו.

מתחילתו עד שנת 2004, תהליך הבחירה והניהול שלו בוצע על ידי בני ביניון ובנו ג'ק. ב-2004 רכשה Caesars Entertainment את הזכויות עבור אליפות העולם בפוקר והיכל התהילה.

באוקטובר 2024 רכשה NSUS, מפעילת אתר הפוקר GGPoker, את סבב אליפות העולם ואת האחריות על היכל התהילה.

## הליך הבחירה
ב-2009 ההליך והתנאים להצטרפות להיכל התהילה פורסמו לקהל הרחב:
* שיחק נגד שחקני פוקר מצליחים אחרים
* שיחק במשחקי כסף גבוהים
* שיחק באופן קבוע וזכה לכבוד של שחקנים אחרים
* עמד במבחן הזמן
* עבור לא שחקנים - תרם לצמיחה הכלכלית ולהצלחת משחק בפוקר

בעקבות הדרישה להכנסת טום דוואן להיכל התהילה כשהיה בן 23 בלבד, הוסף "חוק צ'יפ ריס" אשר קובע שעל מועמד להיכל התהילה להיות בן 40 לפחות, הגיל בו נכנס ריס להיכל.

## חברי היכל התהילה

## קישורים חיצוניים
* 

## הערות שוליים

*
פוקר